8.3.2022.
LV
Eiropas Savienības Oficiālais Vēstnesis
C 111/3
V (Atzinumi)
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.10637 – CERTAS / ENGIE SOLUTIONS / SSEC JV) Lieta, kas pretendē uz vienkāršotu procedūru (Dokuments attiecas uz EEZ)
(2022/C 111/03)
1.
Komisija 2022. gada 28. februārī saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Certas Energy France (“Certas”, Francija), ko kontrolē DCC plc (“DCC”, Īrija), — Engie Energies Service – Engie Solutions (“Engie Solutions”, Francija), ko kontrolē Engie SA (“Engie”, Francija), — SSEC (Francija).
Certas un Engie Apvienošanās regulas 3. panta 1. punkta b) apakšpunkta un 3. panta 4. punkta nozīmē iegūst kopīgu kontroli pār SSEC.
Koncentrācija tiek veikta, iegādājoties daļas jaunizveidotā kopuzņēmumā.
2.
Attiecīgie uzņēmumi veic šādu uzņēmējdarbību:
— Certas: degvielas uzpildes staciju ekspluatācija Francijā uz automaģistrāļu un autoceļu tīkla.
Tā mātesuzņēmums DCC visā pasaulē darbojas četrās jomās dažādās rūpniecības nozarēs (tehnoloģija, veselības aprūpe, sašķidrinātā naftas gāze un mazumtirdzniecība un nafta), — Engie Solutions: ar enerģijas pārvaldību saistītu pakalpojumu sniegšana Francijā.
Tā mātesuzņēmums Engie visā pasaulē darbojas gāzes, elektroenerģijas un ar enerģijas pārvaldību saistītu pakalpojumu nodrošināšanas jomā, — SSEC: jaunizveidots kopuzņēmums, kas nodarbosies ar elektrotransportlīdzekļu uzlādes staciju uzstādīšanu un ekspluatāciju Francijā.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
(1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.